पाएं अपने शहर की ताज़ा ख़बरें और फ्री ई-पेपरडाउनलोड करें
इस भीषण गर्मी में जब लोगों को पीने के पानी के लिए जद्दोजहद करनी पड़ रही है। ऐसे में आरोन कस्बे में एक साथ 2 हजार पीएम आवास की स्वीकृति के साथ किस्त जारी हो गई है। नियम है कि पैसा आते ही काम कराना है। इसलिए निर्माण एक साथ शुरू हो गए लेकिन अब तराई के लिए पानी का संकट पैदा हो गया है। इस वजह से हर परिवार पानी के लिए परेशान है। घरों में लगे नलों में प्रेशर कम हो गया। क्योंकि हर घर में मोटर से पानी की अधिक समय तक भरे जाने से जल स्तर गिर चुका है।
ऐसी स्थिति में भवनों के ढांचे के तराई न हो पाने से यह बेकार हो रहे हैं। इसलिए लोगों ने अपनी पूरी ऊर्जा सिर्फ पानी तलाशने में लगा दी है। यही वजह है कि हर कालोनी, मोहल्ले एवं वार्ड में लोग हाथों में प्लास्टिक के कैन लेकर घूमते मिल जाएंगे।
लोगों की भीड़ जिंदगी संकट में न डाल दे : पानी की तलाश में जिस तरह लोग कोविड गाइड लाइन का उल्लंघन कर रहे हैं। ऐसा न हो यह लापरवाही उनके जीवन को संकट में डाल दे। इस समय में संक्रमण की वजह से स्थिति खराब है। लेकिन लोगों को सिर्फ एक ही जुनून है कि उनके घर का ढांचा बिना तराई के कमजोर न रह जाए।
3 किमी दूर से लाइन बिछाई जाएगी : इस मामले में सीएमओ हरिप्रसाद जाटव का कहना है कि 3 किमी दूर सिरोंज रोड स्थिति बाबड़ी से पाइप लाइन बिछाई जाएगी। कुछ क्षेत्रों मे इससे जल संकट की समस्या दूर करेंगे।
इन मोहल्ले में लगती हैं कतारें
गोड़ मोहल्ला, नारायण कालोनी, प्रताप मार्ग, घोसी मोहल्ला, मेन बाजार, छोटापुरा, पठार मोहल्ला, आरोन बायपास, सियाराम कालोनी सहित कई कालोनी, मोहल्ले में जल संकट गहराया हुआ है। घरों में नल नहीं आ रहे हैं। इसलिए शासकीय नल एवं ट्यूवबेल या निजी बोर पर पहुंचकर लोग पानी का इंतजाम करने में जुए हुए हैं। हरदौल के चबूतरे पर लगे ट्यूबवेल पर सबसे ज्यादा भीड़ रहती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn